Source: https://www.sta.si/2084316/vrhovno-sodisce-razveljavilo-sodbo-kordezu-zadeva-gre-v-ponovno-sojenje
Timestamp: 2017-11-21 15:58:38+00:00

Document:
STA: Vrhovno sodišče razveljavilo sodbo Kordežu; zadeva gre v ponovno sojenje
Vrhovno sodišče razveljavilo sodbo Kordežu; zadeva gre v ponovno sojenje
Ljubljana, 17. decembra - Vrhovno sodišče je deloma ugodilo zahtevi za varstvo zakonitosti nekdanjega predsednika uprave Merkurja Bineta Kordeža in razveljavilo sodbo, s katero je bil zaradi zlorabe položaja pri preprodaji trgovskega centra Primskovo obsojen na šest let in pet mesecev zapora. Vrhovno sodišče je zadevo vrnilo v ponovno odločanje prvostopenjskemu sodišču.
Nekdanji predsednik uprave Merkurja Bine Kordež med sojenjem.
Kordež je v zaporu na Dobu prestal leto in tri mesece od dosojene zaporne kazni, nato pa je bil konec letošnjega oktobra izpuščen, saj je vrhovno sodišče v obravnavi njegove zahteve za varstvo zakonitosti ocenilo, da so podani razlogi za prekinitev prestajanja zaporne kazni.
Vrhovno sodišče je še ugotovilo, da zahteve za varstvo zakonitosti soobsojenih - nekdanje finančnice Merkurja Janje Krašovec, nekdanjega direktorja družbe Kograd Igem Ota Brgleza in pravne osebe Kograd Igem - niso utemeljene, zato jih je zavrnilo, je razvidno iz sodbe vrhovnega sodišča, ki jo je pridobila STA.
17.12.2014 12:51 jaz/szo/bg/bg
Čas objave: 17.12.2014 12:51
Ključne besede: SODIŠČE, PODJETJA, PREVZEM
Avtor: jaz/szo/bg/bg

References: sodišče 
 sodišče 
 sodišče 
 sodišče 
 sodišče 
 sodišče